Vantar eftirlitsaðila með byggingu skólans Hvalfjarðarsveit auglýsir í dag eftir starfsmanni í hlutastarf til að sinna framkvæmdaeftirliti með nýbyggingu nýja Heiðarskólans . Í starfinu felst meðal annars framkvæmd verksins á grundvelli útboðsgagna og samninga , verkþáttarýni , vöktun á innra eftirliti verktaka , úttektum og stjórn reglulegra verkfunda með verktökum . Gert er ráð fyrir að skólinn verði fullbyggður fyrir haustið 2011 . Sjálf byggingin verður tvö þúsund fermetrar og þar er gert ráð fyrir 130 nemendum . Frestur til að sækja um starfið er til 10. febrúar enda er gert ráð fyrir að framkvæmdir fari af stað í vetur . Nánari upplýsingar um starfið má finna í auglýsingu í Skessuhorni í dag og á vef Hvalfjarðarsveitar ; www.hvalfjardarsveit.is